USA haridusmõttekoja NCEE (National Center on Education and the Economy) esindajad tutvusid möödunud nädalal Eesti haridussüsteemiga. Neile pakkus enim huvi, kuidas suudame saavutada sedavõrd kõrge tulemuse PISA-testis, ühtlasi täheldas organisatsiooni juht Marc Tucker mitmeid kriisikohti Eesti hariduses.
#000007
Eesti saavutused väärivad tõesti tunnustust, kuid ühtlasi teeb nähtu murelikuks. Siinne süsteem, vähemalt selle põhjal, mida me näinud oleme, on vähemalt 400-aastase arengu tulemus. See ei juhtunud üleöö. Kuid siin nähtut julgeksin kirjeldada tõsise hädaohuna.
#000011
Eesti õpetajaskond tundub olevat haihtumise veerel – praegusi eakaid naisõpetajaid peaksid hakkama asendama noored otse koolist tulevad naisõpetajad. Samas aga ei näi õpetajaamet tööturul kuigi atraktiivsena, kuna sellega ei teeni eriti palju. Noorel vallalisel naisõpetajal, kel pole abikaasat, tundub olevat võimatu luua siin riigis pere. Kuigi hiljuti on õpetajate palku tõstetud, ei ole need kasvanud määral, mis aitaks seda probleemi leevendada lähi- või isegi keskpikas tulevikus.
#000013
Võtame näiteks loodus- ja täppisteadused, kus erasektoris makstakse keemikule või matemaatikule oluliselt rohkem kui kooliõpetajale. See kujutab Eestile tõsist ohtu, sest kogu haridussüsteem sõltub sellest, et koolis õpetaksid oma eriala parimad.
#000015
See on minu arust Eesti jaoks väga kriitiline lahendust vajav probleem. Väheneva ja vananeva rahvastiku juures on teil üha rohkem inimesi, kes sõltuvad üha kahanevast töövõimelisest elanikkonnast. Statistika andmetel on Eesti lisaks kõigele ka madala lisandväärtusega tootmine ehk suur osa majanduse kasvust sõltub töö tõhususe paranemisest.
#000019
Kohtusime haridusministeeriumis, ülikoolides ja koolides inimestega, kes jätsid meile sügavalt professionaalse mulje. On väga vähe riike, kus meil on võimalus olnud kohtuda nii kõrgetasemeliste spetsialistidega, kui siin. See oli väga muljetavaldav.
#000028
Ajakirjanduse professor: võim peab ikka ajakirjandust natuke kartma
#000035
Rektor Asser: ma ei näe muud võimalust riigi püsimajäämiseks peale hariduse
#000036
Hans Väre: maakonnalehed ei ole omavalitsuste sülekoerad
#000052
Meediakasvatuse õppejõud: likvideerida tuleks vanemate liigoptimism, et nutivahend üksi arendab
#000062